བོད་ཀྱི་སྲོལ་རྒྱུན་གྱི་མི་རིགས་རིག་གནས་ལ་སྲུང་སྐྱོབ་དང་དར་སྤེལ་བྱུང་བ་དང་ཆོས་དད་རང་མོས་ལ་བརྩི་འཇོག་གང་ལེགས་ཐོབ་ཡོད་ཅིང་།སྲིད་གཞུང་གིས་བྱེད་ཐབས་ནུས་ལྡན་སྤྱད་དེ་བོད་ཡིག་སྦྱོང་སྤྱོད་སྤེལ་གསུམ་ལ་སྐུལ་འདེད་བཏང་ནས་བོད་དུ་བོད་རྒྱ་སྐད་ཡིག་གཉིས་ཀར་མཐོང་ཆེན་དང་བོད་སྐད་ཡིག་གཙོ་བོར་འཛིན་གྱི་ཡོད།མིག་སྔར་བོད་ཀྱི་རོང་འབྲོག་ས་ཁུལ་དང་གྲོང་བརྡལ་ཁག་གཅིག་ཏུ་བོད་རྒྱ་ཡིག་རིགས་གཉིས་དུས་གཅིག་ཏུ་སློབ་ཁྲིད་བྱེད་པ་དང་སློབ་ཚན་གཙོ་བོ་བོད་སྐད་ཐོག་ནས་འཁྲིད་ཀྱི་ཡོད་པ་དང།སློབ་འབྲིང་གི་དུས་མཚམས་སུའང་བོད་རྒྱ་སྐད་ཡིག་གཉིས་ཀྱི་ཐོག་ནས་སློབ་ཚན་འཁྲིད་པ་དང་འབྲེལ།སློབ་ཆེན་དང་འབྲིང་རིམ་ཆེད་ལས་སློབ་གྲྭར་སློབ་མ་བསྡུ་བའི་རྒྱུགས་ལེན་སྐབས་བོད་སྐད་ཡིག་དེ་རྒྱུགས་ལེན་གྱི་སློབ་ཚན་དུ་བྱེད་པ་དང་གྲུབ་འབྲས་དེ་སྤྱིའི་སྐར་གྲངས་ནང་བཞག་ནས་བོད་ཀྱི་སྐད་ཡིག་འཕེལ་རྒྱས་ལ་སྐུལ་འདེབས་ཤུགས་ཆེན་བཏང་ཡོད་པ་དང་།སྲོལ་རྒྱུན་གྱི་མི་རིགས་རིག་གནས་ཤུལ་བཞག་སྲུང་སྐྱོབ་དང་།རྒྱུན་འཛིན།དར་འཕེལ་བཅས་ནུས་ལྡན་བྱུང་ཡོད་ཅིང་།དཔའ་བོའི་ལོ་རྒྱུས་མཚོན་པའི་སྙན་ངག་རིང་གྲས་གེ་སར་རྒྱལ་པོའི་སྒྲུང་དཔེ་ལེགས་སྒྲིག་དང་དཔེ་སྐྲུན།གེ་སར་སྟོང་ཐང་ཆེན་མོ་བཞེངས་གྲུབ་སོགས་ཀྱིས་དམངས་ཁྲོད་རིག་གནས་རྒྱུན་འཛིན་དང་དར་སྤེལ་བྱེད་དང་བྱེད་བཞིན་ཡོད་པ་རེད།